कउन बन उपजे हे नरियर, कउन बन उपजे अनार हे।
 बाबा बन उपजे हे नरियर, भइया बन अनार हे।
 से चुनरी पेन्हथिन सुगही, दुलरइतिन सुगही हे।
 बटियन पूछऽ हे बटोहिया, त कुआँ पनिहारिन हे।
 ललना, केकर हहु तोंहि बारी-भोरी, कउन भइया के दुलारी हे।
 बाबा के हम हीअइ बारी, त भइया के दुलारी हे।
 मचिया बइठल तुहूँ सासुजी, सुनहऽ बचन मोरा हे।
 ललना, रहिया में मिलल एक रजवा त बदन निहारइ हे।
 कइसन हइ उजे रजवा, कइसन रँग हाथी हे।
 करिया रंग के हथिया से गोरे महाउत हे।
 हँसि-हँसि बोलथिन सासुजी, तुहूँ बहू बोदिल हे।
 ललना, रजवा हकइ मोर बेटवा, आयल परदेश करि हे। 